Ved Swirbuls død 28. juni 1960 mistet Grumman ikke bare en nær venn, men også hans "høyre hånd" i en tid da han måtte fatte kritiske beslutninger for selskapets fremtid. Han ledet med hell selskapet inn i nye markeder og nye produkter. I sin streben etter nye markeder gikk han over til det kommersielle sivile markedet. Selskapet var banebrytende i konstruksjoner. Han konstruerte Grumman Ag Cat, et fly for landbruket for spredning av insekticider, og hele serien med Grumman Gulfstream samt executive turboprop- og jetfly. Selv om hans rolle ble redusert, var Grummans rolle som rådgiver av største betydning. Da Gulfstream-prosjektet ble lansert, to modeller, en høyvinget og en lavvinget, ble modeller av begge satt opp utenfor hans kontor, og Grumman tok personlig beslutningen "the low wing". Mens selskapet fortsatte tradisjonen med å bygge fly for marinen, stod Grumman på for et skifte i prioriteringer. Det resulterte i et romfartsprogram som kulminerte i konstruksjon og bygging av Apollo programmets Lunar Excursion Module (LEM) som landet astronauter på månen i 1969. I løpet av samme år skiftet selskapet navn til Grumman Aerospace Corporation. Gjennom hele denne perioden fortsatte Grummans syn å bli dårligere. Han gikk med mørke briller, noe som ytterligere reduserte hans mobilitet.